open-index/open-wikipedia-markdown huggingface dataset:
Άλφα Τραπέζης

Ο **α (άλφα) Τραπέζης** (*Alpha Mensae*, συντομογραφικά *α Men*) είναι ο φωτεινότερος αστέρας (όπως φαίνεται από τη Γη) του νότιου αστερισμού Τράπεζα. Με φαινόμενο μέγεθος +5,09 είναι ο λιγότερο φωτεινός από όλους τους αστέρες που είναι ο καθένας ο φωτεινότερος στον αστερισμό του. Εξαιτίας της πολύ νότιας αποκλίσεώς του, μόλις 15 μοίρες από τον Νότιο Ουράνιο Πόλο, είναι αόρατος από την Ελλάδα και ολόκληρη την ηπειρωτική Ευρώπη, τη Β. Αμερική και όλη σχεδόν την Ασία, και ορατός καλύτερα από τη νότια Αυστραλία και Νέα Ζηλανδία, τη Νότια Αφρική, το νότιο μέρος της Νότιας Αμερικής και την Ανταρκτική.

## Αστροφυσικά χαρακτηριστικά
Ο φασματικός τύπος του α Τραπέζης αντιστοιχεί σε αστέρα της Κύριας ακολουθίας, δηλαδή παράγει ενέργεια με πυρηνική σύντηξη υδρογόνου σε ήλιο στην κεντρική περιοχή του. Οι διαστάσεις του είναι παρόμοιες με αυτές του Ήλιου (μόλις 1% διαφορά στη διάμετρο), η μάζα του είναι λίγο μεγαλύτερη της ηλιακής (κατά 10%), αλλά έχει μικρότερη επιφανειακή θερμοκρασία από τον Ήλιο, περίπου 5.587 K, και επομένως το 83% της απόλυτης λαμπρότητας του Ήλιου. Συνεπώς το απόλυτο μέγεθος του α Τραπέζης είναι 5,03. Η μεταλλικότητα του α Τραπέζης είναι ελαφρώς μεγαλύτερη της ηλιακής (κατά 12%). Η ηλικία του αστέρα εκτιμάται σε 5,4 δισεκατομμύρια έτη και η γραμμική ταχύτητα περιστροφής του στον ισημερινό του ισούται με μόλις 1,7&nbsp;χιλιόμετρο ανά δευτερόλεπτο.

Ο α Τραπέζης, εξαιτίας και της μικρής αποστάσεώς του από τη Γη, έχει μία σχετικώς μεγάλη ιδία κίνηση. Η άλλη συνιστώσα της κινήσεώς του στον χώρο, η ακτινική ταχύτητα, είναι θετική, δηλαδή ο αστέρας απομακρύνεται το Ηλιακό Σύστημα, με ταχύτητα 34,9 km/sec (χιλιόμετρα ανά δευτερόλεπτο) ή 125.600 χιλιόμετρα την ώρα. Αυτό σημαίνει ότι κάποτε πέρασε πολύ πιο κοντά από τη Γη και τον Ήλιο. Συγκεκριμένα, πριν από περίπου 250 χιλιάδες χρόνια βρισκόταν σε μία ελάχιστη απόσταση 10 ως 11 ετών φωτός περίπου, λιγότερο από το ένα τρίτο της σημερινής.

Γύρω από τον α Τραπέζης έχει ανιχνευθεί μία περίσσεια υπέρυθρου, η οποία το πιθανότερο είναι ότι οφείλεται στην ύπαρξη ενός περιαστρικού δίσκου σκόνης σε απόσταση άνω των 147&nbsp;αστρονομικών μονάδων (AU). Η θερμοκρασία αυτής της σκόνης είναι χαμηλότερη των 22&nbsp;K. Μέχρι σήμερα δεν έχουν ανακαλυφθεί πλανητικών διαστάσεων σώματα γύρω από τον α Τραπέζης. Υπάρχει ένας ερυθρός νάνος σε γωνιακή απόσταση 3,05 δευτερολέπτων της μοίρας από τον α Τραπέζης και λογικά πρέπει να συναποτελεί μαζί του διπλό αστρικό σύστημα, αφού αυτή η γωνία αντιστοιχεί σε γραμμική απόσταση μόλις 30 AU.

## Παραπομπές

## Εξωτερικοί σύνδεσμοι
* Ο αστέρας στο ''SolStation.com''
* Kaler, Jim: «Alpha Mensae» στο *Stars* (Πανεπιστήμιο του Ιλινόι)

Κατηγορία:Αστέρες κύριας ακολουθίας τύπου G
Κατηγορία:Τράπεζα (αστερισμός)
DQ Ηρακλέους

Ο **DQ Ηρακλέους** (*DQ Herculis*, *DQ Her*), γνωστός και ως **Καινοφανής του Ηρακλέους του 1934** (*Nova Herculis 1934*), είναι κατακλυσμικός μεταβλητός αστέρας που ανακαλύφθηκε όταν παρατηρήθηκε η έκρηξή του ως κλασικού αργού καινοφανούς αστέρα στις 13 Δεκεμβρίου 1934. Η ανακάλυψη έγινε, ή τουλάχιστον πρωτοαναφέρθηκε, από τον Άγγλο ερασιτέχνη αστρονόμο Μάνινγκ Πρέντις (J.P.M. Prentice) από τη μικρή πόλη Στόουμαρκετ του Σάφολκ. Ωστόσο ήταν εύκολα ορατός με γυμνό μάτι, φθάνοντας στο φωτεινότερό του φαινόμενο μέγεθος +1,5 στις 22 Δεκεμβρίου 1934, δηλαδή λίγες νύκτες αργότερα. Ο καινοφανής παρέμεινε ορατός με γυμνό μάτι επί μήνες.

Ο DQ Ηρακλέους είναι το υπόδειγμα μιας κατηγορίας κατακλυσμικών μεταβλητών αστέρων, των λεγόμενων ενδιάμεσων πολικών, που είναι γνωστοί και ως «αστέρες (τύπου) DQ Ηρακλέους». Αλλά και η σύγχρονη αντίληψη για τους ίδιους τους καινοφανείς άρχισε να σχηματίζεται όταν ο Μερλ Γουόκερ (Merle F. Walker) ανακάλυψε, το 1954, ότι ο παλαιός Καινοφανής του Ηρακλέους 1934 συνιστούσε διπλό αστρικό σύστημα. Το γεγονός αυτό αποκαλύφθηκε από τις μικρές (όχι εκρηκτικές), περιοδικές και πολύ συχνές (με περίοδο 4 ώρες και 39 λεπτά) αυξομειώσεις στο φως του που φθάνει στη Γη.

## Αστροφυσικά δεδομένα
Το σύστημα επιδεικνύει μικρές μεταβολές στην παραπάνω περίοδο, πιθανώς εξαιτίας της παρουσίας ενός τρίτου σώματος. Το σημερινό του φαινόμενο μέγεθος είναι 15,16, δηλαδή είναι ορατό μόνο με αρκετά μεγάλα τηλεσκόπια και στην εκτιμώμενη απόσταση αντιστοιχεί σε απόλυτο μέγεθος 12,99. Το φάσμα του λευκού νάνου συνοδεύεται από φάσμα ερυθρού νάνου με επιφανειακές θερμοκρασίες 14.500 Κ και 3.500 Κ, αντιστοίχως. Οι αντίστοιχες μάζες είναι 0,7 και 0,4 ηλιακές μάζες, ενώ οι διάμετροι 0,012 και 0,44 της ηλιακής. Η απόσταση που χωρίζει τα κέντρα των δύο αστέρων του συστήματος είναι μόλις 0,003 αστρονομική μονάδα ή 450.000 χιλιόμετρα.

## Στον λαϊκό πολιτισμό
Ο Καινοφανής του Ηρακλέους του 1934 υπήρξε ένα από τα φωτεινότερα σώματα του νυκτερινού ουρανού που μπορούσε κάποιος να παρατηρήσει από το Βόρειο Ημισφαίριο. Εκτός από την ερευνητική επιστημονική βιβλιογραφία, είχε σημαντική κάλυψη από τα ΜΜΕ. Ο Μπραντ Ρίκα, καθηγητής των αγγλικών στο Πανεπιστήμιο Case Western Reserve (Οχάιο, ΗΠΑ) έχει υποστηρίξει ότι ο συγκεκριμένος καινοφανής ίσως να επέδρασε στην ανάπτυξη της αρχικής ιστορίας του υπερήρωα των κόμικ Σούπερμαν.

## Παραπομπές


## Εξωτερικοί σύνδεσμοι
* Ο Καινοφανής του Ηρακλέους

Κατηγορία:Κατακλυσμικοί μεταβλητοί και καινοφανείς αστέρες
Κατηγορία:Ηρακλής (αστερισμός)
Κατηγορία:Αστέρες κύριας ακολουθίας τύπου M
Καριαθιαρίμ

μικρογραφία | Καριαθιαρίμ- Άποψη
Η **Καριαθιαρίμ**  ή αλλιώς  και «**Κιριάθ-Ιαρείμ**» ήταν  βιβλική πόλη των Ευαίων  και βρισκόταν  σε υψόμετρο 610 μέτρων στην ορεινή περιοχή της φυλής Ιούδα, του σημερινού Ισραήλ, περίπου 15 χιλιόμετρα βόρειοδυτικά της Ιερουσαλήμ.

## ''Ονομασίες και αναφορές''

Η  εβραϊκή της ονομασία αποδίδεται ως "Kiryat Ye'arim" που σε ελεύθερη απόδοση σημαίνει "πόλη των Δασών". Ήταν γνωστή ακόμη με την ονομασία Καριάθ-Βαάλ ή **Βάαλ** διότι στην πόλη λατρευόταν η θεότητα Βάαλ.

## ''Ιστορία και βιβλική διήγηση''

Η τοποθεσία της πόλης  ήταν το ορόσημο μεταξύ των φυλών του Ισραήλ Ιούδα και  Βενιαμίν  . Σύμφωνα με την Αγία Γραφή στην  πόλη αυτή  και συγκεκριμένα στην οικία του Αμιναδάβ φιλοξενήθηκε η Κιβωτός της Διαθήκης . Συγκεκριμένα,  μετά την μάχη στην Αφέκ οι νικητές Φιλισταίοι πήραν την Κιβωτό από τους Ισραηλίτες. Άρχισαν να συμβαίνουν όμως καταστροφικά υπερφυσικά γεγονότα και έτσι μετά από 7 επτά μήνες από την αρπαγή της, οι Φιλισταίοι, με συμβουλή των ιερέων τους, αποφάσησαν να την επιστρέψουν στους Ισραηλίτες. Μετά από κάλεσμα των κατοίκων της πόλης  "Βαιθ-σεμές" οι κάτοικοι της Καριαθιαρίμ  μεταφέρουν την Κιβωτόν της Διαθήκης στον οίκον του Αμιναδάβ . Αυτός ορίζει φύλακα της Κιβωτού τον γιο του Ελεάζαρ και φυλάτει την κιβωτό στην οικία του για είκοσι χρόνια .Ο Τελευταίος όρισε επίσης φύλακα της κιβωτού τον γιο του Οζά. Όταν ο Δαβίδ παρέλαβε  την Κιβωτό για να την μεταφέρει στην Ιερουσαλήμ την ανέβασε σε καινούρια άμαξα, την οποία οδηγούσε ο Οζά και οι αδελφοί του, γιοι του Αμιναδάβ.Στην περιοχή « αλώνι του Ναχών» τα βόδια της άμαξας έγειραν και  ο Οζά  προσπάθησε  να συγκρατήσει την Κιβωτό. Μόλις όμως την άγγιξε έπεσε στο έδαφος νεκρός . O τόπος εκείνος ονομάστηκε «Διακοπή Οζά»    .

## ''Σήμερα''

Στην προαναφερόμενη τοποθεσία υπάρχει η μοντέρνα πόλη  «Kiryat Yearim» . Στις ανασκαφές που έχουν γίνει έχουν βρεθεί  απομεινάρια ρωμαϊκών  οχυρώσεων.Στα ερείπια της βυζαντινής εκκλησίας του 5ου μ.Χ. αιώνα που βρέθηκαν στην περιοχή έχει ανεγερθεί  μοναστήρι.

## Σημειώσεις


## Παραπομπές


Κατηγορία:Βίβλος
Κατηγορία:Γεωγραφία της Βίβλου
Ιωάννης Β΄ του Βέρλε

O **Ιωάννης Β΄** ο *φαλακρός*, γερμ. Johann II die glatze (μετά το 1250 - 27 Αυγούστου 1337) από τον Οίκο του Μεκλεμβούργου ήταν συγκύριος του Βέρλε (1309-16) και μετά κύριος του Βέρλε-Γκύστρο (1337-60).

## Βιογραφία
Ήταν ο δευτερότοκος γιος του Ιωάννη Α΄ κυρίου του Βέρλε και της Σοφίας, κόρης του Γκύντερ κόμη του Λίνντο-Ρουπίν.

Το 1337 απεβίωσε σε ηλικία μικρότερη των 87 ετών. Τον διαδέχθηκε ο πρωτότοκος γιος του Νικόλαος Γ΄.

## Οικογένεια
Νυμφεύτηκε το 1311 τη Μέχτιλτ των Γουέλφων, κόρη του Ερρίκου Δ΄ δούκα του Μπράουνσβαϊγκ-Γκρούμπενχαγκεν και είχε τέκνα:
*  Νικόλαος Γ΄ π. 1324-1360, κύριος του Βέρλε-Γκύστρο.
* Βερνάρδος Β΄ π. 1320-1382, κύριος του Βέρλε-Βάρεν & Γκόλντμπεργκ.
* Σοφία 1329-1364, παντρεύτηκε πρώτα τον Αλβέρτο Δ΄ των Ασκάνια και έπειτα τον Μπάρνιμ Δ΄ δούκα της Πομερανίας-Βόλγκαστ.
* Άννα, μοναχή στο αββαείο του Ντόμπερτιν.

## Πρόγονοι

## Πηγές
* Article Krakow am See, in: Irene Diekmann(ed.), Wegweiser durch das jüdische Mecklenburg-Vorpommern, Potsdam 1998, p. 142

## Παραπομπές σε πηγές


Κατηγορία:Οίκος του Μεκλεμβούργου
Νικόλαος Γ΄ του Βέρλε

O **Νικόλαος Γ΄**, γερμ. Nicholas III (μεταξύ 1311 και 1337 - μεταξύ 10 Αυγούστου 1360 και 1 Αυγούστου 1361) από τον Οίκο του Μεκλεμβούργου ήταν κύριος του Βέρλε-Γκύστρο (1337-60).

## Βιογραφία
Ήταν ο πρωτότοκος γιος του Ιωάννη Β΄ κυρίου του Βέρλε-Γκύστρο και της Μέχτιλτ/Ματίλντας των Γουέλφων, κόρης του Ερρίκου Α΄ δούκα του Μπράουνσβαϊχ-Γκρούμπενχαγκεν.

Το 1361 απεβίωσε σε ηλικία 23-50 ετών. Τον διαδέχθηκε ο πρωτότοκος γιος του Λαυρέντιος.

## Οικογένεια
Νυμφεύτηκε πρώτα το 1338 την Αγνή, κόρη του Ερρίκου Β΄ κυρίου του Μεκλεμβούργου και είχε τέκνα:
* Λαυρέντιος π. 1339-1393/94, κύριος του Βέρλε-Γκύστρο.
* Ιωάννης Ε΄ π. 1339-πριν το 1378, συγκύριος του Βέρλε-Γκύστρο.

Το 1340 απεβίωσε η Αγνή και ο Νικόλαος Γ΄ έκανε δεύτερο γάμο με τη Ματίλντα των Σάουενμπουρκ, κόρη του Ιωάννη Γ΄ κόμη του Χόλσταϊν-Πλεν και είχε τέκνα:
* Αικατερίνη απεβ. 1402, παντρεύτηκε τον Αλβέρτο Ε΄ των Ασκάνια δούκα της Σαξονίας-Λάουενμπουργκ.

## Πρόγονοι

## Παραπομπές


## Εξωτερικοί σύνδεσμοι
* Biographical information on Nicholas III at emecklenburg.de
* Genealogical table of the House of Mecklenburg

Κατηγορία:Οίκος του Μεκλεμβούργου
Λαυρέντιος του Βέρλε

Ο **Λαυρέντιος**, γερμ. Lorenz (μεταξύ 1338 και 1340 - μεταξύ 24 Φεβρουαρίου 1393 και 6 Μαΐου 1394) από τον Οίκο του Μεκλεμβούργου ήταν κύριος του Βέρλε-Γκύστρο (1360-93/94).

## Βιογραφία
Ήταν ο πρωτότοκος γιος του Νικολάου Γ΄ κυρίου του Βέρλε-Γκύστρο και της Αγνής, κόρης του Ερρίκου Β΄ κυρίου του Μεκλεμβούργου.

Το 1393 απεβίωσε σε ηλικία 54-55 ετών και τον διαδέχθηκαν οι γιοί του, πρώτα ο Βαλτάσαρ και μετά ο Γουλιέλμος.

## Οικογένεια
Νυμφεύτηκε τη Ματίλντα των Μεκλεμβούργου, κόρη του 2ου εξαδέλφου του Νικολάου Δ΄ κυρίου του Βέρλε και είχε τέκνα:
* Βαλτάσαρ π. 1375-1421, κύριος του Βέρλε-Γκύστρο.
* Ιωάννης Ζ΄ π. 1375-1414, συγκύριος του Βέρλε-Γκύστρο.
* Γουλιέλμος πριν το 1393/94-1436, κύριος του Βέρλε-Γκύστρο.

## Πρόγονοι

## Εξωτερικοί σύνδεσμοι
* Biographical data about Lorenz on emecklenburg.de
* Genealogical table of the House of Mecklenburg

## Παραπομπές

Κατηγορία:Οίκος του Μεκλεμβούργου
Συμμαχία της 8ης Μαρτίου

Η **Συμμαχία της 8ης Μαρτίου** (αραβικά: تحالف 8 آذار) είναι ένας συνασπισμός διαφόρων πολιτικών κομμάτων στον Λίβανο. Ήταν ο κυβερνών συνασπισμός στον Λίβανο με την κυβέρνηση με επικεφαλής τον πρωθυπουργό Νατζίμπ Μικάτι από τον Ιούνιο του 2011 έως τις 23 Μαρτίου 2013.

## Ιστορία
Η ονομασία του πάρθηκε από τις 8 Μαρτίου 2005, όταν διαφορετικά κόμματα κάλεσαν για μαζική συγκέντρωση στο κέντρο της Βηρυτού ως απάντηση στην Επανάσταση του Κέδρου. Η διαδήλωση ευχαρίστησε τη Συρία για το ότι βοήθησε στον τερματισμό του εμφυλίου πολέμου του Λιβάνου, τη βοήθεια για τη σταθεροποίηση του Λιβάνου και την υποστήριξη της αντίστασης του Λιβάνου στην ισραηλινή κατοχή.

### Συμπερίληψη του Ελεύθερου Πατριωτικού Κινήματος
Το Ελεύθερο Πατριωτικό Κίνημα (CPL) αποτέλεσε τη βάση του κινήματος της Συμμαχίας της 14ης Μαρτίου. Το CPL ξεκίνησε τον απελευθερωτικό πόλεμο κατά του συριακού στρατού στις 14 Μαρτίου 1989 και συμμετείχε σε όλες τις διαδηλώσεις εναντίον της κατοχής της Συρίας μέχρι τη μαζική διαδήλωση της Επανάστασης του Κέδρου στις 14 Μαρτίου 2005. Το Ελεύθερο Πατριωτικό Κίνημα (CPL) διαχωρίστηκε από τη Συμμαχία της 14ης Μαρτίου 2006 στις 6 Φεβρουαρίου 2006, όταν ο ηγέτης του Μισέλ Αούν υπέγραψε μνημόνιο κατανόησης με τη Χεζμπολάχ. Το CPL εξέτασε το έργο του κατά της συριακής κυβέρνησης που ολοκληρώθηκε όταν ο συριακός στρατός εγκατέλειψε τον Λίβανο στα τέλη Απριλίου του 2005. Το Ελεύθερο Πατριωτικό Κίνημα υπό την ηγεσία του Μισέλ Αούν, εντάχθηκε τελικά στην ανταγωνιστική συμμαχία της 8ης Μαρτίου, καθιστώντας έναν από τους κύριους εταίρους του συνασπισμού.

## Διακυβέρνηση Συμμαχίας (2011–2013)
Το Προοδευτικό Σοσιαλιστικό Κόμμα εγκατέλειψε τη Συμμαχία της 14ης Μαρτίου τον Ιανουάριο του 2011, αφού αποτέλεσε έναν από τους ακρογωνιαίους λίθους και φαινομενικά ευθυγραμμίστηκε με το Συγκρότημα Αλλαγής και Μεταρρύθμισης της Συμμαχίας μετά την επίσκεψη του Ουαλίντ Τζουμπλάτ στη Δαμασκό. Η κίνηση αυτή έδωσε στη συμμαχία και στους εταίρους της πλειοψηφία στο κοινοβούλιο, δίνοντάς τους τη δυνατότητα να ονομάσουν τον Ναζίμ Μικατί ως πρωθυπουργό για να σχηματίσουν την κυβέρνηση του Λιβάνου τον Ιούνιο του 2011. Η κυβέρνηση που σχηματίστηκε από τη Συμμαχία της 8ης Μαρτίου διατηρήθηκε 22 μήνες μέχρι την παραίτηση του Μικατί στις 23 Μαρτίου 2013.

## Παραπομπές


## Εξωτερικοί σύνδεσμοι
* 

Κατηγορία:Πολιτικά κόμματα του Λιβάνου
Βαλτάσαρ του Βέρλε

O **Βαλτάσαρ**, γερμ. Baltasar (π. 1375 - 5 Απριλίου 1421) από τον Οίκο του Μεκλεμβούργου ήταν κύριος του Βέρλε-Γκύστρο (1393/94-1421) και πρίγκιπας του Βέντεν (1418-21).

## Βιογραφία
Ήταν ο πρωτότοκος γιος του Λαυρεντίου, κυρίου του Βέρλε και της Ματθίλδης του Οίκου του Μεκλεμβούργου, κόρης του Νικολάου Δ΄, κυρίου του Βέρλε.

Το 1421 απεβίωσε σε ηλικία 46 ετών άτεκνος και τον διαδέχθηκε ο νεότερος αδελφός του Γουλιέλμος.

## Οικογένεια
Νυμφεύτηκε πρώτα το 1397 την Ευφημία, κόρη του 5ου εξαδέλφου του Μάγκνους Α΄, δούκα του Μεκλεμβούργου.

Το 1417 απεβίωσε η Ευφημία και ο Βαλτάσαρ έκανε δεύτερο γάμο με τη Χάιλβιγκ του Χόλσταϊν, κόρη του Γεράρδου ΣΤ΄, κόμη του Χόλσταϊν-Ρέντσμπουργκ. Δεν απέκτησε απογόνους από τους γάμους του.

## Πρόγονοι

## Παραπομπές


## Εξωτερικές Πηγές
* Biographical data of Balthasar on emecklenburg.de
* Genealogical table of the House of Mecklenburg

Κατηγορία:Οίκος του Μεκλεμβούργου
Ιωάννης Ζ΄ του Βέρλε

Ο **Ιωάννης Ζ΄**, γερμ. Johann VII (π. 1375 - μεταξύ 14 Αυγούστου και 17 Αυγούστου 1414) από τον Οίκο του Μεκλεμβούργου ήταν συγκύριος του Βέρλε-Γκύστρο (1395-1414).

## Βιογραφία
Ήταν ο δευτερότοκος γιος του Λαυρεντίου κυρίου του Βέρλε-Γκύστρο και της Μέχτιλτ/Ματίλντας του Οίκου του Μεκλεμβούργου, κόρης του Νικολάου Δ΄ του Βέρλε-Γκόλντμπερκ.

Το 1414 απεβίωσε και ο Βαλτάσαρ έμεινε μόνος κύριος του Βέρλε-Γκύστρο.

## Οικογένεια
Νυμφεύτηκε την Αικατερίνη των Ασκάνια, κόρη του Έρικ Δ΄ δούκα της Σαξονίας-Λάουενμπουργκ. Δεν είχαν γνωστά τέκνα.

## Πρόγονοι

## Εξωτερικές Πηγές
* Genealogical table of the House of Mecklenburg

## Παραπομπές σe πηγές


Κατηγορία:Οίκος του Μεκλεμβούργου
Γουλιέλμος του Βέρλε

Ο **Γουλιέλμος**, (γερμ. Wilhelm), (1393/94 - 8 Σεπτεμβρίου 1436) από τον Οίκο του Μεκλεμβούργου ήταν συγκύριος (1418-25) και μετά μόνος κύριος (1425-36) του Βέρλε-Γκύστροβ.

## Βιογραφία
Ήταν ο τρίτος γιος του Λαυρέντιου κυρίου του Βέρλε-Γκύστρο και της Ματίλντας του Οίκου του Μεκλεμβούργου, κόρης του Νικολάου Δ΄ κυρίου του Βέρλε.

Το 1425 απεβίωσε άγαμος ο 2ος εξάδελφός του Γουλιέλμος κύριος του Βέρλε-Βάρεν, του νεότερου κλάδου και τον κληρονόμησε, έτσι αποκαταστάθηκε η ενότητα του Βέρλε.

Το 1436 απεβίωσε στο Γκύστρο άτεκνος. Ήταν ο τελευταίος τού κλάδου τού Βέρλε και το Βέρλε περιήλθε στον Ερρίκο Δ΄ δούκα του Μεκλεμβούργου.

## Οικογένεια
Νυμφεύτηκε πρώτα το 1422 την Άννα των Άνχαλτ, κόρη του Αλβέρτου Δ΄ πρίγκιπα του Άνχαλτ-Κέτεν.

Το 1426 απεβίωσε η Άννα και έπειτα ο Γουλιέλμος έκανε δεύτερο γάμο με τη Σοφία, κόρη του Μπάρνιμ Η΄ δούκα της Πομερανίας και είχε τέκνο:
* Αικατερίνη, παντρεύτηκε τον Ούλριχ Β΄ δούκα του Μεκλεμβούργου-Στάργκαρτ.

## Πρόγονοι

## Παραπομπές


## Εξωτερικές Πηγές
* 
* Biographical data of Wilhelm
* Genealogical table of the House of Mecklenburg

Κατηγορία:Οίκος του Μεκλεμβούργου
Ιωάννης Ε΄ του Βέρλε

Ο **Ιωάννης Ε΄**, γερμ. Johann V (μεταξύ του 1338 και 1340 - πριν τις 9 Σεπτεμβρίου 1378) από τον Οίκο του Μεκλεμβούργου ήταν συγκύριος του Βέρλε-Γκύστρο (1365-78).

## Βιογραφία
Ήταν ο δευτερότοκος γιος του Νικολάου Γ΄ κυρίου του Βέρλε και της Αγνής, κόρης του Ερρίκου Β΄ κυρίου του Μεκλεμβούργου.

Το 1378 απεβίωσε και ο μεγαλύτερος αδελφός του Λαυρέντιος έμεινε μόνος κύριος του Βέρλε-Γκύστρο.

## Οικογένεια
Νυμφεύτηκε την Ευφημία, κόρη του 4ου εξαδέλφου του Ερρίκου Γ΄ δούκα του Μεκλεμβούργου· δεν απέκτησαν απογόνους.

## Πρόγονοι

## Εξωτερικοί σύνδεσμοι
* 

Κατηγορία:Οίκος του Μεκλεμβούργου
Συμμαχία της 14ης Μαρτίου

Η **Συμμαχία της 14ης Μαρτίου**  (αραβικά: تحالف 14 آذار) είναι ένας συνασπισμός πολιτικών κομμάτων και ανεξάρτητων στο Λίβανο που σχηματίστηκε το 2005. Οφείλει την ονομασία της στην Επανάσταση του Κέδρου. Επικεφαλής της συμμαχίας είναι ο Σαμίρ Γκέγκα καθώς και άλλοι εξέχοντες πολιτικοί.

## Κόμματα που εγκατέλειψαν τη συμμαχία
Το Ελεύθερο Πατριωτικό Κίνημα του στρατηγού Μισέλ Αούν εγκατέλειψε την άτυπη ομαδοποίηση πριν από τις γενικές εκλογές του 2005, ενώ πριν από τις 14 Μαρτίου ήταν μια εδραιωμένη συμμαχία, λόγω μεγάλων διαφωνιών. Μετά τις εκλογές του 2005, το Ελεύθερο Πατριωτικό Κίνημα ήταν η μόνη πολιτική αντιπολίτευση, αλλά προσχώρησε ένα χρόνο αργότερα στην φιλοσυριακή κυβέρνηση της Συμμαχίας της 8ης Μαρτίου το Νοέμβριο του 2006. Το Προοδευτικό Σοσιαλιστικό Κόμμα εγκατέλειψε το κίνημα της 14ης Μαρτίου τον Αύγουστο του 2011. Το Εθνικό Φιλελεύθερο Κόμμα εγκατέλειψε το κίνημα της 14ης Μαρτίου το 2016.

## Πόλεμος Λιβάνου 2006
Στις 12 Ιουλίου 2006, άρχισε ο πόλεμος του Λιβάνου το 2006 μεταξύ Ισραήλ και Χεζμπολάχ. Κατά τη διάρκεια του πολέμου, ο Συνασπισμός της 14ης Μαρτίου έλαβε θέση εναντίον της Χεζμπολάχ κατηγορώντας το ένοπλο κόμμα ότι προκάλεσε τον πόλεμο στον Λίβανο. Ωστόσο, η Χεζμπολάχ ισχυρίστηκε ότι το Ισραήλ προέβλεψε έναν τέτοιο πόλεμο, που υποτίθεται ότι διεξήχθη το Σεπτέμβριο κατά τη διάρκεια του ετήσιου αγώνα της Χεζμπολάχ για τη Διεθνή Ημέρα Κουντς (Ιερουσαλήμ).

Ο συνασπισμός στις 14 Μαρτίου, εν μέσω του πολέμου, προέτρεψε τη Χεζμπολάχ να παραδώσει τα όπλα, κατηγορώντας το κόμμα ότι προκάλεσε τον πόλεμο στον Λίβανο. Κατά τη διάρκεια των πρώτων ημερών του πολέμου, η πρώην υπουργός Εξωτερικών των ΗΠΑ Κοντολίζα Ράις επισκέφθηκε τη Βηρυτό και πραγματοποίησε συνάντηση με τον συνασπισμό της 14ης Μαρτίου και δήλωσε στη συνέχεια ότι μια νέα Μέση Ανατολή θα γεννηθεί μετά τον πόλεμο, λέγοντας: "Ήρθε η ώρα για μια νέα Μέση Ανατολή". Η Ράις και ο Φουάτ Σινιόρα συναντήθηκαν κατά την επίσκεψή της στο Λίβανο.

## Αξιώσεις
Οι κυριότεροι πολιτικοί στόχοι της 14ης Συμμαχίας είναι:

* Εξορία του πρώην προέδρου Εμίλ Λαχούντ, χαρακτηριζόμενου ως παράνομου προέδρου υποστηριζόμενου από το συριακό καθεστώς το Σεπτέμβριο του 2004.
* Ίδρυση δικαστηρίου για υπόθεση εναντίον των δολοφόνων του πρωθυπουργού Ραφίκ Χαρίρι.
* Ειρήνη με τη Συρία και επανεξέταση των συνόρων μεταξύ Συρίας και Λιβάνου.
* Αντιπολίτευση στη συριακή παρέμβαση στο Λίβανο.
* Ίδρυση μονοπωλίου κυβέρνησης όπλων, αφοπλισμός της Χεζμπολάχ και επανεξέταση του ελέγχου των ενόπλων δυνάμεων του Λιβάνου από τον πρόεδρο και τον στρατηγό Μισέλ Σουλεϊμάν και της αστυνομίας από τον πρωθυπουργό.

## Παραπομπές


## Εξωτερικοί σύνδεσμοι
* 

Κατηγορία:Πολιτικά κόμματα του Λιβάνου
Λόταρ Μπίσκι

O **Λόταρ Μπίσκι** (*Lothar Bisky*, 17 Αυγούστου 1941 - 13 Αυγούστου 2013) ήταν Γερμανός πολιτικός (ΚΔΣ / Η Αριστερά) και μέλος του κοινοβουλίου του Βρανδεμβούργου, της Μπούντεσταγκ και του Ευρωπαϊκού Κοινοβουλίου.

Από το 1993 έως το 2000 και από το 2003 έως το 2007 ήταν πρόεδρος του ΚΔΣ, από το 1991 έως το 1993 επικεφαλής και από το 1990 έως το 2004 αρχηγός της κοινοβουλευτικής ομάδας του ΚΔΣ στο Βρανδεμβούργο. Υπό την ηγεσία του ενώθηκαν το ΚΔΣ και η ΕΕΚΔ στο κόμμα Η Αριστερά. Μαζί με τον Όσκαρ Λαφοντέν διετέλεσε από το 2007 έως το 2010 πρόεδρος του κόμματος Η Αριστερά. Στις Ευρωεκλογές του 2009 ήταν πρώτος στην εκλογική λίστα του κόμματός του. Στο Ευρωπαϊκό Κοινοβούλιο ήταν από τις 24 Ιουνίου του 2009 μέχρι τις 6 Μαρτίου του 2012 επικεφαλής της κοινοβουλευτικής ομάδας της GUE/NGL. Επίσης, από το 2007 έως το 2010 ήταν πρόεδρος του Κόμματος της Ευρωπαϊκής Αριστεράς.

## Παραπομπές


Κατηγορία:Γερμανοί πολιτικοί
Κατηγορία:Ευρωβουλευτές της Γερμανίας
Κατηγορία:Πολιτικοί του Die Linke
Κατηγορία:Πολιτικοί της Ανατολικής Γερμανίας
Εθνικό Προοδευτικό Μέτωπο (Ιράκ)

Το **Εθνικό Προοδευτικό Μέτωπο** (αραβικά: الجبهة الوطنية التقدمية, γνωστό και ως Προοδευτικό Πατριωτικό και Εθνικό Μέτωπο) ήταν ιρακινό λαϊκό μέτωπο που ανακοινώθηκε στις 16 Ιουλίου 1973 και συγκροτήθηκε το 1974 ως δημιούργημα στο πλαίσιο ενός "κοινού προγράμματος δράσης" για τη σύναψη συνασπισμού μεταξύ του Αραβικού Σοσιαλιστικού Κόμματος Μπάαθ, του Κομμουνιστικού Κόμματος του Ιράκ, του Επαναστατικού Κόμματος του Κουρδιστάν, ενός φιλοκυβερνητικού τμήματος του Κουρδικού Δημοκρατικού Κόμματος και διάφορων ανεξάρτητων. Το Κομμουνιστικό Κόμμα του Ιράκ αποπέμφθηκε το 1979, ενώ το Κουρδικό Δημοκρατικό Κόμμα υπέστη περιορισμούς όταν ο Σαντάμ Χουσεΐν ανέλαβε την εξουσία μετά το 1979. Η δημιουργία του Μετώπου εξασφάλισε τον ηγετικό ρόλο των Μπααθιστών στην πολιτεία και την κοινωνία, επιτρέποντας παράλληλα περιορισμένη αυτονομία άλλα συμμετέχοντα μέρη πιστά στην κυβέρνηση. Ο ιρακινός ηγέτης Σαντάμ Χουσεΐν μίλησε για αυτό κάποτε ως «μία από τις βασικές μορφές για να εκφράσει τη θέλησή μας και να εμβαθύνει τη δημοκρατία και την πολιτική συμμετοχή του λαού και των εθνικών δυνάμεων στην οικοδόμηση του νέου πειράματος σε όλους τους τομείς». Ελέγχθηκε και διατηρήθηκε αποκλειστικά από το Μπάαθ, με όλες τις άλλες νομικές πολιτικές δυνάμεις να ενεργούν υπό την επιτήρησή του.

## Δείτε επίσης
* Εθνικό Προοδευτικό Μέτωπο (Συρία)

## Παραπομπές


Κατηγορία:Πολιτικά κόμματα του Ιράκ
Βερνάρδος Β΄ του Βέρλε

Ο **Βερνάρδος Β΄**, γερμ. *Bernard II* (π. 1320 - μεταξύ 16 Ιανουαρίου 1382 και 13 Απριλίου 1382) από τον Οίκο του Μεκλεμβούργου ήταν κύριος πρώτα του Βέρλε-Γκύστρο (1339-47), μετά του Βέρλε-Βάρεν (1347-82) και έπειτα του Βέρλε-Γκόλντμπερκ (1374-82).

## Βιογραφία
Ήταν ο δευτερότοκος γιος του Ιωάννη Β΄ κυρίου του Βέρλε-Γκύστρο και της Ματίλντα των Γουέλφων, κόρης του Ερρίκου Α΄ δούκα του Μπράουνσβαϊγκ-Γκρούμπενχαγκεν.

Το 1382 απεβίωσε σε ηλικία 62 ετών και τον διαδέχθηκε ο πρωτότοκος γιος του Ιωάννης ΣΤ΄.

## Οικογένεια
Νυμφεύτηκε το 1342 την Ελισάβετ των Σάουενμπουρκ, κόρη του Ιωάννη Γ΄ δούκα του Χόλσταϊν-Πλεν και είχε τέκνα:
* Ιωάννης ΣΤ΄ μετά το 1341-μετά το 1385, κύριος του Βέρλε-Βάρεν & Γκόλντμπερκ.
* Μίρισλαβα, μοναχή.
* Ματίλντε, παντρεύτηκε τον 4ο εξάδελφό της Ερρίκο Γ΄ δούκα του Μεκλεμβούργου.

## Πρόγονοι

## Παραπομπές


## Εξωτερικές πηγές
* Genealogical table of the House of Mecklenburg
* Biographical information on Bernhard at emecklenburg.de

Κατηγορία:Οίκος του Μεκλεμβούργου
Ιωάννης ΣΤ΄ του Βέρλε

Ο **Ιωάννης ΣΤ΄**, γερμ. Johann VI (μετά το 1341 - μετά τις 16 Οκτωβρίου 1385) από τον Οίκο του Μεκλεμβούργου ήταν κύριος του Βέρλε-Βάρεν & Γκόλντμπερκ (1382-1385).

## Βιογραφία
Ήταν ο μόνος γιος του Βερνάρδου Β΄ κυρίου του Βέρλε-Βάρεν & Γκόλντμπερκ και της Ελισάβετ των Σάουμπουργκ, κόρης του Ιωάννη Γ΄ κόμη του Χόλσταϊν-Πλεν.

Μεταξύ του 1385 και 1395 απεβίωσε και τον διαδέχθηκε ο πρωτότοκος γιος του Νικόλαος Ε΄.

## Οικογένεια
Νυμφεύτηκε την Αγνή, κόρη τού (2ου εξαδέλφου του) Νικολάου Δ΄ κυρίου του Βέρλε-Γκόλντμπερκ και είχε τέκνα:
* Νικόλαος Ε΄ π. 1366-μετά το 1408, κύριος του Βέρλε-Βάρεν & Γκόλντμπερκ.
* Χριστόφορος πριν το 1385-1425, κύριος του Βέρλε-Βάρεν & Γκόλντμπερκ.
* Αγνή απεβ. μετά το 1449, μοναχή στο Μάλχο.
* Μιρισλάβα απεβ. μετά το 1436.

## Πρόγονοι

## Εξωτερικοί σύνδεσμοι
* Genealogical table of the House of Mecklenburg
* Biographical information about John at emecklenburg.de

Κατηγορία:Οίκος του Μεκλεμβούργου
Νικόλαος Ε΄ του Βέρλε

Ο **Νικόλαος Ε΄**, γερμ. Nicholas V (μεταξύ 1341 και 1385 - μετά τις 21 Ιανουαρίου 1408) από τον Οίκο του Μεκλεμβούργου ήταν κύριος του Βέρλε-Βάρεν & Γκόλντμπερκ (1385 ή 1395 - 1408).

## Βιογραφία
Ήταν ο πρωτότοκος γιος του Ιωάννη ΣΤ΄ κυρίου του Βέρλε-Βάρεν & Γκόλντμπερκ και της Αγνής (του Οίκου του Μεκλεμβούργου), κόρης του Νικολάου Δ΄ κυρίου του Βέρλε-Γκόλντμπεργκ.

Το 1408 απεβίωσε σε ηλικία π. 45 ετών και τάφηκε στο Ντόμπεραν Μίνστερ. Δεν είχε άρρενα απόγονο και τον διαδέχθηκε ο νεότερος αδελφός του Χριστόφορος.

## Οικογένεια
Νυμφεύτηκε μετά το 1397 τη Σοφία, κόρη του Μπόγκισλαβ ΣΤ΄ δούκα της Πομερανίας-Βόλγκαστ και είχε τέκνα:
* Γιούντιτ/Γιούττα (Ιουδήθ), παντρεύτηκε τον Ερρίκο δούκα του Μεκλεμβούργου-Στάργκαρτ.

## Πρόγονοι

## Εξωτερικές Πηγές
* Genealogical table of the House of Mecklenburg
* Biographical information on Nicholas at emecklenburg.de

Κατηγορία:Οίκος του Μεκλεμβούργου
Χριστόφορος του Βέρλε

Ο **Χριστόφορος**, γερμ. Christopher (πριν το 1385 - 25 Αυγούστου 1425) από τον Οίκο του Μεκλεμβούργου ήταν κύριος του Βέρλε-Βάρεν & Γκόλντμπερκ (1395 ή μετά - 1425).

## Βιογραφία
Ήταν ο δευτερότοκος γιος του Ιωάννη ΣΤ΄ κυρίου του Βέρλε-Βάρεν & Γκόλντμπερκ και της Αγνής (του Οίκου του Μεκλεμβούργου), κόρης του Νικολάου Ε΄ κυρίου του Βέρλε-Γκόλντμπερκ.

Το 1425 απεβίωσε μάλλον άγαμος και σίγουρα άτεκνος. Ήταν ο τελευταίος άρρην του κλάδου του και το Βέρλε-Βάρεν & Γκόλντμπερκ περιήλθε στον 2ο εξάδελφό του Γουλιέλμο κύριο του Βέρλε-Γκύστρο, του αμέσως πρεσβύτερου κλάδου.

## Πρόγονοι

## Εξωτερικοί σύνδεσμοι
* Genealogical table of the House of Mecklenburg
* Biographical information on Christopher on emecklenburg.de

Κατηγορία:Οίκος του Μεκλεμβούργου
Εθνικό Προοδευτικό Μέτωπο (Συρία)

Το **Εθνικό Προοδευτικό Μέτωπο** (αραβικά: الجبهة الوطنية التقدمية) είναι μια πολιτική συμμαχία κομμάτων στη Συρία που υποστηρίζει τον σοσιαλιστικό και αραβικό εθνικιστικό προσανατολισμό της κυβέρνησης και αποδέχεται τον «ηγετικό ρόλο στην κοινωνία του Αραβικού Σοσιαλιστικού Κόμματος Μπάαθ, του μεγαλύτερου κόμματος της συμμαχίας.

## Ιστορία
Το Εθνικό Προοδευτικό Μέτωπο ιδρύθηκε το 1976 από τον σύρο πρόεδρο Χαφέζ αλ Άσαντ για να εξασφαλίσει περιορισμένο βαθμό συμμετοχής στην κυβέρνηση από πολιτικά κόμματα εκτός του κυβερνώντος κόμματος Μπάαθ. Το καταστατικό του προβλέπει ότι το κόμμα Μπάαθ ελέγχει το 50% συν μια από τις ψήφους στην εκτελεστική επιτροπή του. Ορισμένες έδρες στο Λαϊκό Συμβούλιο της Συρίας προορίζονται για μέλη των συμβαλλομένων μερών του μετώπου εκτός του κόμματος Μπάαθ. Αυτά τα μικρά κόμματα υποχρεούνται νομικά να αποδεχθούν την ηγεσία του κόμματος Μπάαθ. Για παράδειγμα, τα μη μπααθικά κόμματα στο μέτωπο δεν επιτρέπεται να προβάλλουν για τους υποστηρικτές του στρατού ή του φοιτητικού σώματος που «προορίζονται αποκλειστικά για το Ba'ath».

Από το 1972 έως το 2011, μόνο τα μέρη που συμμετείχαν στο μέτωπο είχαν τη νόμιμη άδεια λειτουργίας στη Συρία. Το νομοθετικό διάταγμα για το νόμο των συμβαλλομένων μερών του 2011, το νομοθετικό διάταγμα για το νόμο περί γενικών εκλογών του 2011 και το νέο σύνταγμα της Συρίας του 2012 εισήγαγαν πολυκομματικό σύστημα στη Συρία.

Αφού προηγουμένως ήταν μέλος του μετώπου, το Συριακό Κοινωνικό Εθνικιστικό Κόμμα εντάχθηκε στην αντιπολίτευση, στο Λαϊκό Μέτωπο για την Αλλαγή και την Απελευθέρωση, για τις εκλογές του Μαΐου του 2012 στο κοινοβούλιο. Ωστόσο, υποστήριξε την επανεκλογή του Μπασάρ αλ Άσαντ στις προεδρικές εκλογές του Ιουνίου 2014.

## Κόμματα
Το Εθνικό Προοδευτικό Μέτωπο αποτελείται από δέκα πολιτικά κόμματα::

* Περιφερειακός Κλάδος Συρίας του Αραβικού Σοσιαλιστικού Κόμματος Μπάαθ
* Αραβικό Σοσιαλιστικό Κίνημα
* Αραβική Σοσιαλιστική Ένωση
* Κομμουνιστικό Κόμμα Συρίας (φατρία Χαλίντ Μπακντάς)
* Κομμουνιστικό Κόμμα Συρίας (φατρία Γιουσούφ Φαϊσάλ)
* Σοσιαλδημοκρατικοί Συνδικαλιστές
* Σοσιαλιστές Συνδικαλιστές
* Δημοκρατικό Σοσιαλιστικό Συνδικαλιστικό Κόμμα
* Αραβικό Δημοκρατικό Συνδικαλιστικό Κόμμα
* Εθνικό Κίνημα Υπόσχεσης

## Παραπομπές


## Εξωτερικοί σύνδεσμοι
*

Κατηγορία:Πολιτικά κόμματα της Συρίας
.sch

Στο σύστημα ονοματοδοσίας του Διαδικτύου (DNS), το .sch είναι τομέας δευτέρου επιπέδου, ο οποίος χρησιμοποιείται από αρκετές χώρες, όπως το Ιράν (.ir), η Σαουδική Αραβία (.sa), το Ηνωμένο Βασίλειο (.uk) και η Ελλάδα (.gr), ως υποτομέας, ο οποίος αντιπροσωπεύει πρωτοβάθμιας, δευτεροβάθμιας εκπαίδευσης και τριτοβάθμιας εκπαίδευσης ιδρύματα.

Στην Ελλάδα, χρησιμοποιείται με τη μορφή www..sch.gr.

Στο Ηνωμένο Βασίλειο, συνδέονται με ονόματα περιοχών, έτσι ώστε τα σχολεία να έχουν ένα όνομα τομέα της μορφής www...sch.uk. 

Εξαρτάται από τις επιμέρους χώρες αν θα χρησιμοποιήσουν αυτό το σύστημα ταξινόμησης και αν ένας συγκεκριμένος οργανισμός μπορεί να χαρακτηριστεί ως σχολείο.

## Παραπομπές

## Εξωτερικοί σύνδεσμοι

* List of all top-level domains with their policies for second and third level domains at Mozilla

Κατηγορία:Διαδίκτυο
Κλίμα της Αρμενίας

μικρογραφία|300x300εσ|Χάρτης κλιματικής ταξινόμησης Κέππεν της Αρμενίας.
[δεξιά|μικρογραφία|300x300εσ|Άποψη των [Όρη Ζανγκεζούρ|Ορέων Ζανγκεζούρ ανατολικά του Γκορίς, Αρμενία.]]
[δεξιά|μικρογραφία|300x300εσ|Άποψη της [Λίμνη Σεβάν|λίμνης Σεβάν από το μοναστήρι Σεβαναβάνκ.]]
Στην Αρμενία παρατηρούνται διάφοροι τύποι κλίματος ανάλογα με το υψόμετρο: υπάρχουν περιοχές όπου το κλίμα είναι ξηρό υποτροπικό ενώ άλλες εμπίπτουν στην Αλπική Ζώνη. Κατά μήκος ορισμένων τμημάτων του Άραξη το κλίμα είναι ξηρό ηπειρωτικό που, αντίθετα από το ξηρό υποτροπικό κλίμα, διακρίνεται για τους κρύους χειμώνες του.

## Ιστορία
Στις πεδιάδες και τα βουνά της Αρμενίας ο χειμώνας στα αρχαία χρόνια ήταν, σύμφωνα με ιστορικές πηγές, αρκετά κρύος όπως είναι και σήμερα. Ο Ξενοφώντας στο έργο του Ανάβαση, κατά την περιγραφή της επιστροφής των Ελλήνων μισθοφόρων, μετά το θάνατο του Κύρου, αναφέρει ότι ενώ οι στρατιώτες βρίσκονταν στα βουνά της Αρμενίας, μια φθινοπωρινή νύχτα χιόνισε και το χιόνι κάλυψε τους ίδιους και τα όπλα τους. Ειδικότερα αναφέρει ότι το ύψος του χιονιού ήταν περίπου 1 μέτρο. Επίσης αναφέρει ότι οι Αρμένιοι για να προστατευθούν από το κρύο άλειφαν το σώμα τους με λίπος ή αμυγδαλέλαιο. Ο Αρμένιος ιστορικός Μόβσες Χορενάτσι (5ος αιώνας μ.Χ.) περιέγραψε το κλίμα της πεδιάδας Αραράτ ως ζεστό και ξηρό το καλοκαίρι.

## Παραπομπές


## Εξωτερικοί σύνδεσμοι
* Blizzard sweeps up Armenia, temperatures go subzero

Κατηγορία:Γεωγραφία της Αρμενίας
Αρμενια
Νέος Κόροιβος Κατσαρού

160px|μικρογραφία|Το λογότυπο του συλλόγου.

Ο **Νέος Κόροιβος Κατσαρού** είναι ποδοσφαιρική ομάδα στον Κατσαρό Ηλείας, στην Ελλάδα.

## Ιστορία
Το σωματείο έπαιξε πρωταγωνιστικό ρόλο στο τοπικό ποδόσφαιρο στα τέλη της δεκαετίας του 1970 και στις αρχές της δεκαετίας του 1980, κατακτώντας το πρωτάθλημα Ηλείας την περίοδο 1981-82 και το κύπελλο Ηλείας την περίοδο 1982-83.

Ο σύλλογος επίσης έχει συμμετάσχει δύο φορές στο πρωτάθλημα της Δ εθνικής κατηγορίας. Την περίοδο 1982-83 (4ος Όμιλος) όπου και τερμάτισε στην 10η θέση του βαθμολογικού πίνακα (21 ομάδες), με συγκομιδή 42 βαθμών και 61 γκολ υπέρ 62 κατά, σε έναν δυνατό όμιλο κόντρα σε ομάδες όπως οι Π.Σ Καλαμάτα, Α.Ο Σπάρτη, Πανναυπλιακός Ηρακλής και άλλες, κερδίζοντας την παραμονή. Την επόμενη περίοδο η ομάδα τερμάτισε 18η με 12 βαθμούς και 33 γκολ υπέρ 76 κατά, μην αποφεύγοντας έτσι τον υποβιβασμό.

## Παραπομπές


Κατηγορία:Αθλητικοί σύλλογοι Ηλείας
Κατηγορία:Ιδρύσεις αθλητικών συλλόγων το 1976
Κατηγορία:Ποδοσφαιρικές ομάδες Ελλάδας
Κατηγορία:Ιδρύσεις ποδοσφαιρικών ομάδων το 1976
Επαρχία Γκάγκρα

Η **επαρχία Γκάγκρα** είναι μια περιοχή της Αμπχαζίας. Αντιστοιχεί στην ομώνυμη επαρχία της Γεωργίας. Στους μεσαιωνικούς χρόνους, ήταν γνωστό ως το νότιο τμήμα του Σάντζεν. Βρίσκεται στο δυτικό τμήμα της Αμπχαζίας και ο ποταμός Πσου χρησιμεύει ως σύνορο με το Κράι Κρασνοντάρ της Ρωσίας. Η πρωτεύουσά της είναι η ομώνυμη πόλη Γκάγκρα. Ο πληθυσμός της ζώνης της πόλης Γκάγκρα το 1989 ήταν 77.079 κάτοικοι, αλλά ο αριθμός αυτός έπεσε δραματικά μετά την κατάρρευση της Σοβιετικής Ένωσης και τον πόλεμο στην Αμπχαζία το 1992-1993 (συμπεριλαμβανομένης της εθνοκάθαρσης των Γεωργιανών), σε 37.002 κατοίκους κατά τη στιγμή της απογραφής του 2003. Οι εθνοτικοί Αρμένιοι αποτελούν πλέον την πλειοψηφία στην επαρχία.

## Διοίκηση
Ο Γκριγκόρι Ενίκ διορίστηκε εκ νέου ως επικεφαλής της διοίκησης στις 10 Μαΐου 2001 μετά τις τοπικές εκλογές του Μαρτίου 2001.

Τον Δεκέμβριο του 2002, ο Ενίκ διορίστηκε επικεφαλής της κρατικής επιτροπής τελωνείων, και τον διαδέχτηκε ο Βαλέρι Μπγκάνμπα. Στις 25 Μαΐου 2006, ο Μπγκάνμπα παραιτήθηκε από το αξίωμα από τον πρόεδρο Μπαγκάπς κατόπιν αιτήσεώς του και διαδέχτηκε ο Ασταμούρ Κέτσμπα. Με τη σειρά του, μετά την εκλογή του Αλεξάντερ Ανκβάμπ, στις 6 Σεπτεμβρίου 2011 ο Κέτσμπα παραιτήθηκε με δική του αίτηση και αντικαταστάθηκε προσωρινά από τον αναπληρωτή του Τεϊμουράζ Κάπμπα. Στις 15 Νοεμβρίου, ο Γκριγκόρι Ενίκ, ο οποίος προηγουμένως ήταν επικεφαλής της Προεδρικής Διοίκησης, διορίστηκε επικεφαλής της Περιφέρειας Γκάγκρα. Στις 28 Μαΐου 2012, ο Ενίκ διορίστηκε μόνιμα.

Μετά την Επανάσταση του Μαΐου του 2014 και την εκλογή του Ραούλ Χατζίμπα ως Πρόεδρο, ο Ένικ καθαιρέθηκε και τον αντικατέστησε με τον βουλευτή Μπεσλάν Μπάρτσιτς (ως επικεφαλής) στις 22 Οκτωβρίου. Ο Μπάρτσιτς επιβεβαίωσε την θέση του το επόμενο έτος.

Στις 16 Μαΐου 2016, ο Μπάρτσιτς έγινε επικεφαλής της Προεδρικής Διοίκησης. Την ίδια ημέρα, ο Διευθυντής Δασοκομίας της Γκάγκρα Ζαούρ Μπγκάνμπα διορίστηκε αναπληρωτής επικεφαλής. Ο Μπγκάνμπα επιβεβαίωσε τη θέση του στις 2 Ιουνίου.

### Κατάλογος κυβερνητών

## Δημογραφία
Σύμφωνα με την απογραφή του 2003, ο πληθυσμός της επαρχίας συμπεριλαμβάνε:
* Αρμένιοι (44.1%)
* Αμπχάζιοι (27.7%)
* Ρώσοι (20.0%)
* Γεωργιανοί (3.3%)
* Έλληνες (0.7%)

## Οικισμοί
Οι κύριοι οικισμοί της επαρχίας είναι:
* Γκάγκρα
* Πιτσούντα
* Λεσελίντζε
* Τσαντρίπς
* Μπζιμπ
Η επαρχία είναι ως επί το πλείστον ορεινή, εκτός από την πεδιάδα Μπζιμπ στο νότιο τμήμα της (όπου βρίσκεται η Πιτσούντα) και διασχίζεται από διάφορες οροσειρές (Γκάγκρα, Αραμπίκα και άλλες).

## Δείτε επίσης
* Διοικητικές διαιρέσεις της Αμπχαζίας

## Σημειώσεις

## Παραπομπές


Κατηγορία:Επαρχίες της Αμπχαζίας
Νάγκαλαντ

Η **Νάγκαλαντ** είναι μία από τις 28 Ομόσπονδες Πολιτείες που συγκροτούν σήμερα την Ινδία. Βρίσκεται στο βορειο-ανατολικότερο τμήμα της χώρας, ανατολικά της Πολιτείας Ασσάμ και σύνορα με τη Μιανμάρ (πρώην Βιρμανία). Η συνολική της έκταση είναι 16.579 τ.χλμ. και ο πληθυσμός της περίπου 1.988.600. Πρωτεύουσα της Ναγκαλάντ είναι η Κοχίμα.

## Παραπομπές


## Πηγές
* "Stateman΄s Year-Book 1987-88" σελ.667-668.
* "Εγκυκλοπαίδεια Πάπυρος Λαρούς Μπριτάννικα".

## Βιβλιογραφία
* Stirn, Aglaja & Peter van Ham. *The Hidden world of the Naga: Living Traditions in Northeast India*. London: Prestel.
* Oppitz, Michael, Thomas Kaiser, Alban von Stockhausen & Marion Wettstein. 2008. *Naga Identities: Changing Local Cultures in the Northeast of India*. Gent: Snoeck Publishers.
* Kunz, Richard & Vibha Joshi. 2008. *Naga – A Forgotten Mountain Region Rediscovered*. Basel: Merian.

## Εξωτερικοί σύνδεσμοι

* Επίσημη ιστοσελίδα της κυβέρνησης της Ναγκαλάντ
* Τμήμα Πληροφορικής & Τεχνικής Εκπαίδευσης
* Τμήμα Δασών, Οικολογίας, Περιβάλλοντος και Άγριας Ζωής
* Φυτοκομία Τμήμα
* Naga Μουσική
* Naga Κοινότητας Ιστοσελίδα
* na.net/photos-220-india-nagaland.html Ναγκαλάντ φωτο-γκαλερί

Κατηγορία:Ομόσπονδες Πολιτείες Ινδίας
Αρεβαχάτς

Το **Αρεβαχάτς** (Αρμενικά: արևախաչ) είναι αρχαίο αρμενικό σύμβολο της αιωνιότητας και του απείρου με τη μορφή στρογγυλού, στροβιλισμένου, ελικοειδούς κύκλου, παρόμοιο με τον ήλιο. Ένα από τα παλαιότερα σύμβολα του αρμενικού πολιτισμού. Είναι το βασικό εικονογραφικό σύμβολο της Αρμενίας και των Αρμενίων.

## Πηγές


Κατηγορία:Εθνικά σύμβολα της Αρμενίας
Κίμπερλεϊ

Το **Κίμπερλεϊ** είναι πόλη της Νότιας Αφρικής. Έχει πληθυσμό 225.160 κατοίκους. Αποτελεί την πρωτεύουσα και μεγαλύτερη πόλη της επαρχίας Βόρειου Ακρωτηρίου. Βρίσκεται περίπου 110 χιλιόμετρα ανατολικά της συμβολής των ποταμών Βάαλ και Οράγγη. Η πόλη έχει σημαντική ιστορική σημασία λόγω της δραστηριότητας εξόρυξης διαμαντιών κατά το παρελθόν και της πολιορκίας της κατά τη διάρκεια του Δευτέρου Πολέμου των Μπόερς. Οι Βρετανοί επιχειρηματίες Σέσιλ Ρόουντς και Μπάρνυ Μπαρνάτο δημιούργησαν την περιουσία τους στο Κίμπερλεϊ, και ο Ρόουντς μάλιστα ίδρυσε την εταιρεία διαμαντιών De Beers κατά την πρώιμη περίοδο εξόρυξης στην πόλη.

Στις 2 Σεπτεμβρίου 1882, το Κίμπερλεϊ έγινε η πρώτη πόλη στο νότιο ημισφαίριο και η δεύτερη στον κόσμο μετά τη Φιλαδέλφεια των ΗΠΑ, της οποίας οι δρόμοι φωτίστηκαν με ηλεκτρικό φωτισμό. Επίσης το πρώτο χρηματιστήριο στην Αφρική χτίστηκε στο Κίμπερλεϊ το 1881. 

## Παραπομπές


## Εξωτερικοί σύνδεσμοι
* 

Κατηγορία:Πόλεις της Νότιας Αφρικής
Εβούρωνες

Οι **Εβούρωνες** ήταν κελτική φυλή που ζούσε στα βορειοανατολικά της Γαλατίας, στις σημερινές νότιες Κάτω Χώρες, στο ανατολικό Βέλγιο και στη γερμανική Ρηνανία, την εποχή που η περιοχή αυτή κατακτήθηκε από τη Ρώμη. Παρόλο που ζούσαν στη Γαλατία, περιγράφηκαν επίσης ως Βέλγες και ως Γερμανικό φύλο.

Οι Εβούρωνες διαδραμάτισαν σημαντικό ρόλο στην αναφορά του Ιούλιου Καίσαρα στους «Γαλατικούς Πολέμους» του, ως τη σημαντικότερη φυλή στην ομάδα φυλών Germani cisrhenani, δηλαδή φύλο Γερμανών που ζούσε δυτικά του Ρήνου μεταξύ των Βελγών. Ο Καίσαρας ισχυρίστηκε ότι το όνομα των Εβούρωνων εξαφανίστηκε μετά την αποτυχημένη επανάστασή τους κατά των δυνάμεών του κατά τη διάρκεια των Γαλατικών Πολέμων. Το αν ένα σημαντικό μέρος του πληθυσμού ζούσε στην περιοχή, όπως οι Τούνγκροι, το φυλετικό όνομα που βρέθηκε εδώ αργότερα, είναι αβέβαιο, αλλά θεωρείται πιθανό.

## Δείτε επίσης
*Γερμανικά φύλα

Κατηγορία:Γαλατικοί λαοί
Χοροβάτς

Το **χοροβάτς** (αρμένικα: խորոված ) είναι αρμένικο πιάτο της ψησταριάς.  Είναι το πιο αντιπροσωπευτικό πιάτο της αρμενικής κουζίνας και καταναλώνεται ευρέως σε εστιατόρια, οικογενειακές συγκεντρώσεις και ως γρήγορο φαγητό  στην Αρμενία και από Αρμένιους σε όλο τον κόσμο.

## Ετυμολογία
Η λέξη "խորոված", χοροβάτς σημαίνει "ψημένος" στα αρμενικά και προέρχεται από το ρήμα "խորովել" χοροβέλ (ψήνω). 

## Περιγραφή
Ένα τυπικό χοροβάτς είναι φτιαγμένο από κομμάτια κρέας που ψήνονται σε ένα σαμπούρ (αρμενικά: շամփուր) ή σε μια σούβλα, αν και μπορούν επίσης να χρησιμοποιηθούν και μπριζόλες ή παϊδάκια ψημένα χωρίς σχάρα.

Το βιβλίο του 2006 Αρμενικό Φαγητό: Γεγονότα, Φαντασία & Λαογραφία δίνει τρεις συμβουλές για την παρασκευή ενός καλού χοροβάτς:

# Η απόσταση μεταξύ της φωτιάς και της σούβλας πρέπει να είναι περίπου 12 έως 15 εκατοστά 
# Τα μεγαλύτερα κομμάτια κρέατος θα πρέπει πάντα να βρίσκονται στη μέση, όπου υπάρχει περισσότερη θερμότητα για τη φωτιά
# Τα σαμπούρ (σούβλες) πρέπει να τοποθετούνται κοντά μεταξύ τους για να συγκεντρώνουν τη θερμότητα από τη φωτιά μαγειρέματος

Στην ίδια την Αρμενία, το χοροβάτς συχνά παρασκευάζεται με το κόκκαλο ακίνητο στο κρέας (όπως το αρνί ή το χοιρινό). Οι Δυτικοί Αρμένιοι έξω από την Αρμενία μαγειρεύουν γενικά το κρέας χωρίς κόκαλα και το αποκαλούν με το τουρκικό όνομα σις κεμπάμπ. Από την άλλη πλευρά, η λέξη "κεμπάπ" στην Αρμενία αναφέρεται σε αλεύκαστα κομμάτια λουκάνικου, που προέρχονται από το έδαφος, ψημένα σε μια σούβλα (που ονομάζεται λος κεμπάμ ή λούλε κεμπάπ από τους Αρμένιους της διασποράς και τους Αζέρους). Στην Αρμενία σήμερα, το πιο δημοφιλές κρέας για το χοροβάτς (συμπεριλαμβανομένου του λος κεμπάπ) είναι το χοιρινό λόγω της οικονομικής κληρονομιάς της σοβιετικής εποχής. Οι Αρμένιοι εκτός Αρμενίας προτιμούν συνήθως το αρνί ή το βόειο κρέας ανάλογα με το υπόβαθρο τους και το κοτόπουλο είναι επίσης δημοφιλές.

Η οδός Προσιάν στο Ερεβάν ονομάζεται "Οδός της Ψησταριάς" από τους ξένους, επειδή πολλά εστιατόρια χοροβάτς βρίσκονται εκεί.

## Στον σύγχρονο πολιτισμό
Στο βιβλίο του Τα Ταξίδια του Σερ Τζον Σαρντέν στην Περσία και την Ανατολή ο Γάλλος ταξιδιώτης του 17ου αιώνα Ζαν Σαρντέν:
Σε μια σκηνή από τη σοβιετική ταινία του 1976 Όταν έρχεται ο Σεπτέμβριος (ρωσικά: Когда наступает сентябрь), ο γνωστός Αρμένιος ηθοποιός Αρμέν Ντζιγκαρχανιάν (Λεβόν) φτιάχνει χοροβάτς με τον εγγονό του στο μπαλκόνι του διαμερίσματος της κόρης του στη Μόσχα. Οι γείτονές του βλέπουν τον καπνό να βγαίνει από το μπαλκόνι και καλούν τους πυροσβέστες, αλλά όταν ένας πυροσβέστης φτάσει τα πάντα ησυχάζουν και όλοι οι γείτονες συγκεντρώνονται στο σπίτι του Λεβόν για να απολαύσουν το πιάτο.

Από το 2009, πραγματοποιείται ετήσιο φεστιβάλ χοροβάτς στην Αχτάλα στη βόρεια Αρμενία. Το 2012, ο Τζον Α. Χέφφερν, ο πρεσβευτής των ΗΠΑ στην Αρμενία, ήταν από τους 15.000 επισκέπτες του φεστιβάλ.

## Αναφορές


## Εξωτερικοί σύνδεσμοι
* Χοροβάτς. Armeniapedia.org.

Κατηγορία:Αρμενική κουζίνα
Κατηγορία:Πολιτισμός της Αρμενίας
Κατηγορία:Τρόφιμα με βάση το κρέας
Χορές

Το **χορές** (περσικά: خورش) είναι ένας γενικός όρος που περιγράφει τα μαγειρευτά στιφάδο πιάτα στην ιρανική κουζίνα. Η λέξη προέρχεται από το ρήμα "khordan" (περσικά: خوردن) "να φάει" και σημαίνει κυριολεκτικά "γεύμα". Συνήθως σερβίρεται δίπλα σε πόλο (ρύζι). Στην ιρανική κουζίνα υπάρχουν πολλά διαφορετικά χορές με πολλά μοναδικά συστατικά, πολλά από τα οποία είναι τοπικές σπεσιαλιτέ της κάθε πόλης. Πολλές εκδοχές περιλαμβάνουν κάποιο κρεατικό αλλά πολλές επίσης είναι και χορτοφαγικές. Στη παρασκευή του Χορές συνήθως χρησιμοποιείται κάποια ποσότητα σαφράν για να δώσει μια χαρακτηριστική γεύση και άρωμα. Τα πιο δημοφιλή χορές είναι το Χορές τε γκεϊμέ, το Χορές τε γκορμέ σαμπζί και το Χορές τε φεσεντζούν.

*
Κατηγορία:Ιρανική κουζίνα
Κατηγορία:Κουρδική κουζίνα
Ξένια Κωνσταντίνου

Η **Ξένια Κωνσταντίνου** (Λάρνακα, 25 Φεβρουαρίου 1979) είναι Ελληνοκύπρια πολιτικός. Διετέλεσε βουλευτής στην Εκλογική Περιφέρεια Λευκωσίας εκλεγμένη με τον Δημοκρατικό Συναγερμό.

## Βιογραφικά στοιχεία
Η Ξένια Κωνσταντίνου γεννήθηκε στη Λάρνακα στις 25 Φεβρουαρίου 1979. Από το 1996 κατοικεί στη Λευκωσία. Ομιλεί πέρα από την ελληνική, την αγγλική και την γαλλική γλώσσα. 

Σπούδασε πολιτικές και κοινωνικές επιστήμες στο Πανεπιστήμιο Κύπρου (1996-2000). Συνέχισε με μεταπτυχιακές σπουδές στις διεθνείς σχέσεις στο Πανεπιστήμιο του Έσσεξ. Από το 2005 έως το 2019 εργαζόταν στην Υπηρεσία Έρευνας του Πανεπιστημίου Κύπρου με ευθύνη τα ευρωπαϊκά χρηματοδοτικά προγράμματα.

Είναι παντρεμένη και έχει μία κόρη.

## Πολιτική διαδρομή
Την περίοδο 2004-2007 διετέλεσε γενική γραμματέας της Οργάνωσης Νέων Επιστημόνων (ΟΝΕ) του ΔΗΣΥ. Την περίοδο 2005-2009 ήταν αντιπρόεδρος του Συμβουλίου Νεολαίας Κύπρου (προτεινόμενη από τη ΝΕΔΗΣΥ). Από το 2007 έως το 2011 ήταν μέλος του πολιτικού γραφείου της ΝΕΔΗΣΥ. Την περίοδο 2009-2010 διετέλεσε αντιπρόεδρος του Ευρωπαϊκού Φόρουμ Νεολαίας, προτεινόμενη από τη Νεολαία του Ευρωπαϊκού Λαϊκού Κόμματος. Από το 2014 έως το 2017 ήταν πρόεδρος της Γυναικείας Οργάνωσης του ΔΗΣΥ (ΓΟΔΗΣΥ) και μέλος του Εκτελεστικού Γραφείου του κόμματος. Από το 2012 είναι μέλος του πολιτικού γραφείου του ΔΗΣΥ.

Συμμετείχε στις βουλευτικές εκλογές του 2011 στην Εκλογική Περιφέρεια Λευκωσίας με τον ΔΗΣΥ αλλά δεν εκλέχτηκε. Ακολούθως, συμμετείχε στις βουλευτικές εκλογές του 2016 στην Εκλογική Περιφέρεια Λευκωσίας με τον ΔΗΣΥ αλλά δεν εκλέχτηκε. Ωστόσο, λόγω της παραίτησης του βουλευτή του ΔΗΣΥ στην Εκλογική Περιφέρεια Λευκωσίας, Σόλωνα Κασίνη, τη θέση του στη βουλή πήρε στις 6 Δεκεμβρίου 2019 η Ξένια Κωνσταντίνου ως η επόμενη επιλαχούσα, για την ΙΑ΄ Κοινοβουλευτική Περίοδο.

Ως βουλευτής, ήταν μέλος της Κοινοβουλευτικής Επιτροπής Ανθρωπίνων Δικαιωμάτων και Ίσων Ευκαιριών μεταξύ Ανδρών και Γυναικών, της Κοινοβουλευτικής Επιτροπής Εσωτερικών και της Κοινοβουλευτικής Επιτροπής Θεσμών, Αξιών και Επιτρόπου Διοικήσεως.

Διεκδίκησε επανεκλογή στις βουλευτικές εκλογές του 2021 αλλά δεν επανεκλέγηκε.

## Παραπομπές

## Πηγές
*
*
*
*

Κατηγορία:Βουλευτές εκλεγμένοι με τον Δημοκρατικό Συναγερμό
Κατηγορία:Βουλευτές Λευκωσίας
Κατηγορία:Κύπριοι πολιτικοί
Κατηγορία:Βουλευτές ΙΑ΄ Κοινοβουλευτικής Περιόδου (Κύπρος)
Ρυτό (αποσαφήνιση)

Ο όρος **Ρυτό** μπορεί να αναφέρεται:

* στο Ρυτό, δοχείο για πόσιμα υγρά γνωστό στην αρχαία Ελλάδα.
* στο Ρυτό Κορινθίας, οικισμός του δήμου Κορινθίας.
Ερρίκος Μπόρβιν Γ΄ του Ρόστοκ

Ο **Ερρίκος Μπόρβιν Γ΄**, γερμ. Henry Borwin III (π. 1220 - 1 Αυγούστου 1278) από τον Οίκο του Μεκλεμβούργου ήταν κύριος του Ρόστοκ (1226-34), στην αρχή από κοινού με τους αδελφούς του και έπειτα μόνος του.

## Βιογραφία
Ήταν ο τρίτος γιος του Ερρίκου Μπόρβιν Α΄ πρίγκιπα του Μεκλεμβούργου και της Χριστίνας των Σβέρκερ, κόρης του Σβέρκερ Β΄ της Σουηδίας.

Το 1278 απεβίωσε και τάφηκε στο Ντόμπεραν. Ήταν 58 ετών και, μια και ο πρωτότοκος γιος του Ιωάννης είχε αποβιώσει από το 1266, τον διαδέχθηκε ο δευτερότοκος Βάλντεμαρ.

## Οικογένεια
Νυμφεύτηκε το 1237 τη Σοφία των Έρικ, κόρη του Ερρίκος Ι΄ της Σουηδίας και είχε τέκνα:
* Ιωάννης απεβ. πριν το 1266.
* Βάλντεμαρ πριν το 1241-1282, κύριος του Ρόστοκ.
* Ερρίκος και Έρικ, απεβίωσαν νέοι.

## Πρόγονοι

## Παραπομπές


## Εξωτερικές Πηγές
* Genealogical table of the House of Mecklenburg

Κατηγορία:Οίκος του Μεκλεμβούργου
Βάλντεμαρ του Ρόστοκ

Ο **Βάλντεμαρ**, γερμ. Valdemar (πριν το 1241 - 9 Νοεμβρίου 1282) από τον Οίκο του Μεκλεμβούργου ήταν κύριος του Ρόστοκ (1278-1282).

## Βιογραφία
Ήταν ο δευτερότοκος γιος του Ερρίκου Μπόρβιν Β΄ κυρίου του Ρόστοκ και της Σοφίας των Έρικ, κόρης του Ερρίκος Ι΄ της Σουηδίας.

Το 1282 απεβίωσε και τάφηκε στο Ντόμπεραν Μίνστερ. Ήταν 41 ετών και τον διαδέχθηκε ο τρίτος γιος του Νικόλαος Α΄.

## Οικογένεια
Νυμφεύτηκε την Αγνή των Σάουενμπουρκ, κόρη του Ιωάννη Α΄ κόμη του Χόλσταϊν-Κιέλου και είχε τέκνα:
* Ερρίκος-Μπόρβιν Δ΄ απεβ. πριν το 1285.
* Ιωάννης απεβ. πριν το 1285.
* Νικόλαος Α΄ πριν το 1262-1314, κύριος του Ρόστοκ.

## Πρόγονοι

## Εξωτερικές πηγές
* Genealogical table of the House of Mecklenburg

## Παραπομπές σε πηγές


Κατηγορία:Οίκος του Μεκλεμβούργου
Νικόλαος Α΄ του Ρόστοκ

Ο **Νικόλαος Α΄**, γερμ. Nicholas I (πριν το 1262 - 25 Νοεμβρίου 1314) από τον Οίκο του Μεκλεμβούργου ήταν συγκύριος (1282-84) και μετά μόνος κύριος (1284-1312) του Ρόστοκ.

## Βιογραφία
Ήταν ο τρίτος γιος του Βάλντεμαρ κυρίου του Ρόστοκ και της Αγνής των Σάουενμπουρκ, κόρης του Ιωάννη Α΄ κόμη του Χόλσταϊν-Κιέλου.

Το 1314 απεβίωσε και τάφηκε στη Δομινικανή μονή του Αγ. Ιωάννη στο Ρόστοκ. Ήταν 52 ετών και χωρίς άρρενα απόγονο. Ο 2ος εξάδελφός του Ερρίκος Β΄ κύριος του Μεκλεμβούργου κατέλαβε το Ρόστοκ, το οποίο διεκδικούσε ο Χριστόφορος Β΄ της Δανίας.

## Οικογένεια
Έπειτα από δύο αρραβώνες που τους ακύρωσε, νυμφεύτηκε το 1299 τη Μαργαρίτα, κόρη του Μπόγκισλαβ Δ΄ δούκα της Πομερανίας και είχε τέκνο:
* Ελισάβετ, παντρεύτηκε τον Χριστιανό κόμη του Όλντενμπουρκ-Ντέλμενχορστ. Οι δύο γιοί της έγιναν ιερείς: ο Ιωάννης στη Βρέμη και ο Χριστιανός στο Όσναμπρυκ.

## Πρόγονοι

## Πηγές
* Karl Ernst Hermann Krause (1886), "Nikolaus das Kind", Allgemeine Deutsche Biographie (ADB) (in German), 23, Leipzig: Duncker & Humblot, pp. 616–617
## Παραπομπές


 
Κατηγορία:Οίκος του Μεκλεμβούργου
Νικόλαος Α΄ του Βέρλε

Ο **Νικόλαος Α΄**, γερμ. Nicholas I (π. 1210 - 14 Μαΐου 1277) από τον Οίκο του Μεκλεμβούργου ήταν κύριος πρώτα του Ρόστοκ (1229-34) και μετά του Βέρλε (1234-77).

## Βιογραφία
Ήταν ο πρωτότοκος γιος του Ερρίκου Μπόρβιν Β΄ πρίγκιπα του Μεκλεμβούργου και της Χριστίνας των Σβέρκερ, κόρης του Σβέρκερ Β΄ της Σουηδίας.

Το 1277 απεβίωσε σε ηλικία 67 ετών και τον διαδέχθηκαν οι τρεις γιοί του.

## Οικογένεια
Νυμφεύτηκε το 1231 τη Γιούττα των Ασκάνια, κόρη του Ερρίκου Α΄ κόμη του Άνχαλτ και είχε τέκνα:
* μία κόρη, παντρεύτηκε τον Κορράδο Α΄ του Γκύτσκο, αξιωματούχο του Ζάλτσβεντελ.
* μία κόρη, παντρεύτηκε τον εξάδελφό της Αλβέρτο Α΄ κύριο του Μεκλεμβούργου.
* Βερνάρδος Α΄ π. 1245-π. 1286, κύριος του Βέρλε.
* Χέντβιχ απεβ. 1287, παντρεύτηκε τον Ιωάννη Β΄ των Ασκάνια μάργραβο του Βρανδεμβούργου-Στέννταλ.
* Ερρίκος Α΄ απεβ. 1291, κύριος του Βέρλε.
* Ιωάννης Α΄ π. 1245-1283, κύριος του Βέρλε.
* Μαργαρίτα.

## Πρόγονοι

## Εξωτερικές Πηγές
* Genealogical table of the House of Mecklenburg

Κατηγορία:Οίκος του Μεκλεμβούργου
Ιωάννης Α΄ του Βέρλε

Ο **Ιωάννης Β΄**, γερμ. Johann II (π. 1245 - 15 Οκτωβρίου 1283) από τον Οίκο του Μεκλεμβούργου ήταν πρώτα συγκύριος του Βέρλε (1277-81) και μετά κύριος του Βέρλε-Πάρχιμ (1281-1283).

## Βιογραφία
Ήταν ο τρίτος γιος του Νικολάου Α΄ κυρίου του Βέρλε και της Γιούττας των Ασκάνια, κόρης του Ερρίκου Α΄ κόμη του Άνχαλτ.

Το 1283 απεβίωσε σε ηλικία 38 ετών και τον διαδέχθηκε ο πρωτότοκος γιος του Νικόλαος Β΄.

## Οικογένεια
Νυμφεύτηκε τη Σοφία, κόρη του Γκύντερ κόμη του Λίνντο-Ρουπίν και είχε τέκνα:
* Νικόλαος Β΄ πριν το 1275-1316, κύριος του Βέρλε.
* Ιωάννης Β΄ μετά το 1250-1337, κύριος του Βέρλε-Γκύστρο.
* Γκύντερ απεβ. μετά το 1310, κοσμήτορας του Συλλόγου του καθεδρικού του Γκύστρο, ίσως και του Μαγδεβούργου.
* Ερρίκος απεβ. μετά το 1291, Δομινικανός μοναχός στη μονή Ρέμπελ.
* Βερνάρδος απεβ. μετά το 1309, Δομινικανός μοναχός στη μονή Ρέμπελ.
* Χέννινγκ απεβ. μετά το 1311.

## Πρόγονοι

## Εξωτερικές Πηγές
* Genealogical table of the House of Mecklenburg
* Biographical information about John at emecklenburg.de

Κατηγορία:Οίκος του Μεκλεμβούργου